CELEX: 32011D0192
Language: el
Date: 2011-03-28 00:00:00
Title: 2011/192/ΕΕ: Απόφαση της Επιτροπής, της 28ης Μαρτίου 2011 , για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από την Ουγγαρία βάσει του προγράμματος στήριξης για τα προενταξιακά μέτρα που αφορούν τη γεωργία και την αγροτική ανάπτυξη (Sapard) το 2004 [κοινοποιηθείσα υπό τον αριθμό Ε(2011) 1738]

29.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/14
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Μαρτίου 2011
   για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από την Ουγγαρία βάσει του προγράμματος στήριξης για τα προενταξιακά μέτρα που αφορούν τη γεωργία και την αγροτική ανάπτυξη (Sapard) το 2004
   [κοινοποιηθείσα υπό τον αριθμό Ε(2011) 1738]
   (Το κείμενο στην ουγγρική γλώσσα είναι το μόνο αυθεντικό)
   (2011/192/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (1),
   Έχοντας υπόψη τον κανονισμό (ΕΚ) αριθ. 2222/2000 της Επιτροπής, της 7ης Ιουνίου 2000, για τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (2), και ιδίως το άρθρο 14,
   Έχοντας υπόψη την πολυετή συμφωνία χρηματοδότησης μεταξύ της Επιτροπής των Ευρωπαϊκών Κοινοτήτων, που ενεργεί εξ ονόματος της Ευρωπαϊκής Κοινότητας, και της Ουγγαρίας, η οποία έχει συναφθεί στις 15 Ιουνίου 2001, και ιδίως το άρθρο 12 τμήμα A του παραρτήματός της,
   Μετά από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1419/2004 της Επιτροπής (3) προβλέπει τη συνέχιση της εφαρμογής των πολυετών συμφωνιών χρηματοδότησης και των ετήσιων συμφωνιών χρηματοδότησης που έχουν συναφθεί μεταξύ της Ευρωπαϊκής Επιτροπής εξ ονόματος της Ευρωπαϊκής Κοινότητας, αφενός, και της Τσεχικής Δημοκρατίας, της Εσθονίας, της Ουγγαρίας, της Λεττονίας, της Λιθουανίας, της Πολωνίας, της Σλοβακίας και της Σλοβενίας, αφετέρου, και ορισμένες παρεκκλίσεις από τις πολυετείς συμφωνίες χρηματοδότησης και τους κανονισμούς (ΕΚ) αριθ. 1266/1999 του Συμβουλίου (4) και (ΕΚ) αριθ. 2222/2000,
            
         
               (2)
            
            
               Ο κανονισμός (ΕΚ) αριθ. 447/2004 της Επιτροπής (5), καθορίζει τους κανόνες για τη διευκόλυνση της μετάβασης από τη στήριξη με βάση τον κανονισμό (ΕΚ) αριθ. 1268/1999 στις στηρίξεις που προβλέπονται από τους κανονισμούς του Συμβουλίου (ΕΚ) αριθ. 1257/1999 (6) και (ΕΚ) αριθ. 1260/1999 (7) όσον αφορά την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία, σε συνδυασμό με τις ΠΣΧ, όπως αναφέρεται στο παράρτημα I σημείο 1 του κανονισμού (ΕΚ) αριθ. 1419/2004, και με το άρθρο 12 του τμήματος A του παραρτήματος των ΠΣΧ,
            
         
               (3)
            
            
               Ο κανονισμός (ΕΚ) αριθ. 248/2007 της Επιτροπής (8), θεσπίζει μέτρα σχετικά με τις συμφωνίες πολυετούς χρηματοδότησης και τις συμφωνίες ετήσιας χρηματοδότησης που έχουν συναφθεί βάσει του προγράμματος Sapard και τη μετάβαση από το Sapard στην αγροτική ανάπτυξη, σε συνδυασμό με τις ΠΣΧ, όπως αναφέρεται στο παράρτημα III του εν λόγω κανονισμού,
            
         
               (4)
            
            
               Το άρθρο 12 παράγραφος 1 του τμήματος A του παραρτήματος των ΠΣΧ, το οποίο εξακολουθεί να ισχύει μετά την προσχώρηση της Ουγγαρίας στην Ευρωπαϊκή Ένωση, δυνάμει του κανονισμού (ΕΚ) αριθ. 248/2007, επιβάλλει στην Επιτροπή την υποχρέωση έκδοσης απόφασης (η οποία καλείται στο εξής «απόφαση συμφωνίας εκκαθάρισης») σχετικά με τις δαπάνες που εξαιρούνται από τη συγχρηματοδότηση με την ΕΕ, όποτε θεωρεί ότι οι δαπάνες δεν πραγματοποιήθηκαν σύμφωνα την παρούσα συμφωνία.
            
         
               (5)
            
            
               Όπως προκύπτει από τα πορίσματα που περιλαμβάνονται στην ετήσια έκθεση πιστοποίησης για τους λογαριασμούς του Sapard κατά το οικονομικό έτος 2004, ο οργανισμός Sapard ενδέχεται να έχει παραβιάσει ορισμένες διατάξεις των ΠΣΧ. Η Επιτροπή κίνησε για το θέμα αυτό τη διαδικασία έρευνας, σύμφωνα με το άρθρο 12 τμήμα A του παραρτήματος των ΠΣΧ.
            
         
               (6)
            
            
               Οι ουγγρικές αρχές κλήθηκαν σε διμερή σύσκεψη στις 8 Νοεμβρίου 2005, βάσει του άρθρου 12 παράγραφος 3 τμήμα A του παραρτήματος των ΠΣΧ, κατά την οποία και οι δύο πλευρές προσπάθησαν να καταλήξουν σε συμφωνία όσον αφορά τα μέτρα που πρέπει να ληφθούν, καθώς και όσον αφορά την εκτίμηση της σοβαρότητας της παράβασης.
            
         
               (7)
            
            
               Μετά από τις διμερείς διαβουλεύσεις, η Επιτροπή εξακολουθεί να είναι της άποψης ότι ορισμένα στοιχεία των δαπανών δεν είχαν εκτελεσθεί σύμφωνα με τους κανόνες που διέπουν το πρόγραμμα Sapard. Για ορισμένες από τις πληρωμές που έγιναν κατά τα οικονομικά έτη 2003 και 2004, η Ουγγαρία παρέβη την τρίμηνη προθεσμία για τις πληρωμές προς τους δικαιούχους, η οποία προβλέπεται στο άρθρο 8 παράγραφος 6 τμήμα A, των ΠΣΧ. Σύμφωνα με τη διάταξη αυτή, το χρονικό διάστημα μεταξύ της παραλαβής των δικαιολογητικών εγγράφων που απαιτούνται για την πραγματοποίηση της πληρωμής και της έκδοσης της εντολής πληρωμής δεν πρέπει να υπερβαίνει τους τρεις μήνες.
            
         
               (8)
            
            
               Με επιστολή τής 16ης Οκτωβρίου 2009, οι ουγγρικές αρχές κίνησαν τη διαδικασία συμβιβασμού σύμφωνα με το τρίτο εδάφιο του άρθρου 12 παράγραφος 3 τμήμα A, και το στοιχείο 9 του τμήματος ΣΤ του παραρτήματος των ΠΣΧ. Το όργανο συμβιβασμού υποστήριξε τα επιχειρήματα που επικαλέστηκαν οι ουγγρικές αρχές και έκρινε ότι συνιστούν εξαιρετικές περιστάσεις, οι οποίες δικαιολογούν την παρέκκλιση από την προθεσμία για τις πληρωμές προς τους δικαιούχους που θεσπίζεται από τη διάταξη του άρθρου 8 παράγραφος 6 τμήμα A, των ΠΣΧ.
            
         
               (9)
            
            
               Η Επιτροπή δεν ήταν δυνατόν να θεωρήσει ότι τα επιχειρήματα που επικαλέστηκαν οι ουγγρικές αρχές συνιστούν εξαιρετικές περιστάσεις, με αποτέλεσμα να δικαιολογούν την παρέκκλιση από το άρθρο 8 παράγραφος 6 τμήμα A των ΠΣΧ, και πρότεινε το ποσό των 2 535 286 ευρώ ως δημοσιονομική μείωση.
            
         
               (10)
            
            
               Όπως ορίζεται στο άρθρο 12 παράγραφος 7 του τμήματος A του παραρτήματος των ΠΣΧ, το ποσό που ανακτάται κοινοποιείται στον εθνικό διατάκτη, ο οποίος μεριμνά, εξ ονόματος της Ουγγαρίας, για την πίστωση του ποσού στο λογαριασμό σε ευρώ του Sapard εντός δύο μηνών από την ημερομηνία έκδοσης της απόφασης. Εντούτοις, εξαιτίας του γεγονότος ότι η εκτέλεση του προγράμματος Sapard έχει οριστικοποιηθεί, η ανάκτηση του εξαιρούμενου ποσού γίνεται με τη μορφή του εντάλματος ανάκτησης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το ποσό των 2 535 286 ευρώ, το οποίο έχει καταβληθεί από τον οργανισμό Sapard της Ουγγαρίας, αποκλείεται από τη χρηματοδότηση της Ευρωπαϊκής Ένωσης βάσει της παρούσας απόφασης, δεδομένου ότι οι σχετικές πράξεις δεν συμμορφώνονται με τους κανόνες που διέπουν το πρόγραμμα Sapard.
   Ο υπολογισμός της διόρθωσης παρατίθεται στο παράρτημα.
   Άρθρο 2
   Η παρούσα απόφαση απευθύνεται στη Δημοκρατία της Ουγγαρίας.
   
      Βρυξέλλες, 28 Μαρτίου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 161 της 26.6.1999, σ. 87.
   
      (2)  ΕΕ L 253 της 7.10.2000, σ. 5.
   
      (3)  ΕΕ L 258 της 5.8.2004, σ. 11.
   
      (4)  ΕΕ L 161 της 26.6.1999, σ. 68.
   
      (5)  ΕΕ L 72 της 11.3.2004, σ. 64.
   
      (6)  ΕΕ L 160 της 26.6.1999, σ. 80.
   
      (7)  ΕΕ L 161 της 26.6.1999, σ. 1.
   
      (8)  ΕΕ L 69 της 9.3.2007, σ. 5.
   
      ΠΑΡΑΡΤΗΜΑ
      
         ΠΙΝΑΚΑΣ ΜΕΙΩΣΕΩΝ
      
      
                  Προθεσμία
               
               
                  Σύνολο δαπανών κατά το οικονομικό έτος 2004
                  (ευρώ)
               
               
                  Χρήση του αποθεματικού 4 %
               
               
                  Ποσό που υπόκειται σε μείωση
                  (ευρώ)
               
               
                  Ποσοστό μείωσης
                  (%)
               
               
                  Υπολογισμός της μείωσης
                  (ευρώ)
               
            
                  0 μήνες
               
               
                  32 367 673,72
               
               
                  μ.δ.σ.
               
               
                  μ.δ.σ.
               
               
                  0
               
               
                  0,00
               
            
                  Έως 1 μήνα
               
               
                  7 283 177,62
               
               
                  -1 294 706,95
               
               
                  5 988 470,67
               
               
                  10
               
               
                  598 847,07
               
            
                  Έως 2 μήνες
               
               
                  1 601 753,18
               
               
                  0,00
               
               
                  1 601 753,18
               
               
                  25
               
               
                  400 438,29
               
            
                  Έως 3 μήνες
               
               
                  601 262,42
               
               
                  0,00
               
               
                  601 262,42
               
               
                  45
               
               
                  270 568,09
               
            
                  Έως 4 μήνες
               
               
                  484 224,09
               
               
                  0,00
               
               
                  484 224,09
               
               
                  70
               
               
                  338 956,86
               
            
                  5 μήνες και παραπάνω
               
               
                  926 475,69
               
               
                  0,00
               
               
                  926 475,69
               
               
                  100
               
               
                  926 475,69
               
            
                  Γενικό σύνολο
               
               
                  43 264 566,71
               
               
                  -1 294 706,95
               
               
                  9 602 186,04
               
               
                   
               
               
                  2 535 286,00